5. ทรัพย์สินที่ใช้ในการประกอบธุรกิจ

1.  สินทรัพย์ถาวรหลักที่ใช้ในการประกอบธุรกิจ

ที่ดิน อาคารและอุปกรณ์

ธนาคารและบริษัทย่อยมีที่ดิน อาคาร และอุปกรณ์
โดยธนาคารและบริษัทย่อยเป็นเจ้าของกรรมสิทธิ์และไม่ติดภาระผูกพันใดๆ ณ วันที่ 31 ธันวาคม
2554 ดังนี้

หน่วย : ล้านบาท

+-----------------------------------------+--------+--------+--------+
| รายการ                                  | 2552   | 2553   | 2554   |
+-----------------------------------------+--------+--------+--------+
|   ที่ดิน                                   |        |        |        |
+-----------------------------------------+--------+--------+--------+
| 1.  ที่ดินและอาคาร                         | 136.13 | 137.72 | 133.89 |
|     ซึ่งเป็นที่ตั้งของสำนักงานสาขาในต่างจังหวัด    |        |        |        |
|     และศูนย์ประมูลรถยนต์                    |        |        |        |
+-----------------------------------------+--------+--------+--------+
| 2.  สิทธิการเช่าของธนาคาร                  | 87.84  | 87.94  | 76.44  |
|     สำนักงานสาขาในต่างจังหวัด               |        |        |        |
|     และศูนย์ประมูลรถยนต์                    |        |        |        |
+-----------------------------------------+--------+--------+--------+
|   รวมที่ดินและอาคารสุทธิ                     |        | 225.66 |        |
|                                         | 223.97 |        | 210.33 |
+-----------------------------------------+--------+--------+--------+
|   อุปกรณ์สำนักงานสุทธิ                       | 259.57 | 301.77 | 584.70 |
+-----------------------------------------+--------+--------+--------+
|   อื่น ๆ                                  | 332.11 | 461.66 | 492.83 |
+-----------------------------------------+--------+--------+--------+
|   รวมที่ดิน อาคาร และอุปกรณ์สุทธิ              | 815.65 | 989.05 | 1,     |
|                                         |        |        | 287.86 |
+-----------------------------------------+--------+--------+--------+

 สัญญาเช่าและบริการระยะยาว

1.  สัญญาเช่าและบริการ

ธนาคารและบริษัทย่อยได้ทำสัญญาเช่าที่ดิน/อาคาร เพื่อใช้เป็นสำนักงานสาขา
ทำสัญญาบริการด้านคอมพิวเตอร์และทำสัญญาเช่ารถยนต์
ธนาคารและบริษัทย่อยมีภาระผูกพันที่จะต้องจ่ายค่าเช่าในอนาคต ณ วันที่ 31 ธันวาคม 2554 มีดังนี้

หน่วย : ล้านบาท

+-------------------------------+------------+------------+------------+
| รายการ                        | 2552       | 2553       | 2554       |
+-------------------------------+------------+------------+------------+
|   สัญญาเช่าที่ดิน/อาคาร            |   273.44   |   272.53   |   397.61   |
+-------------------------------+------------+------------+------------+
|   สัญญาบริการเกี่ยวกับคอมพิวเตอร์    |   3.02     |   178.03   |   134.43   |
+-------------------------------+------------+------------+------------+
|   สัญญาเช่ารถยนต์                |   -        |   -        |   1.14     |
+-------------------------------+------------+------------+------------+
|   อื่น ๆ                        |   -        |   -        |   -        |
+-------------------------------+------------+------------+------------+
| รวม                           | 276.46     | 450.56     | 533.18     |
+-------------------------------+------------+------------+------------+

2.  สัญญาเช่าระหว่างธนาคารและบริษัทย่อย

-   ไม่มี –

2.  เงินให้สินเชื่อ

    1.  นโยบายการจัดชั้นสินทรัพย์ และนโยบายการตั้งสำรองค่าเผื่อหนี้สงสัยจะสูญ

ธนาคารและบริษัทย่อย
มีนโยบายการจัดชั้นสินทรัพย์และนโยบายการตั้งสำรองค่าเผื่อหนี้สงสัยจะสูญตามเกณฑ์ของธนาคารแห่งประเทศไทย
นอกจากนี้ ยังมีนโยบายเสริมสร้างความแข็งแกร่งของธนาคาร
จึงมีนโยบายกันเงินสำรองที่มีต่อเงินให้สินเชื่อด้อยคุณภาพในอัตราที่สูงกว่าเกณฑ์ที่ธนาคารแห่งประเทศไทยกำหนด
เพื่อให้มีระดับเงินสำรองที่มีต่อเงินให้สินเชื่อด้อยคุณภาพในอัตราสูงในระดับทัดเทียมกับค่าเฉลี่ยของธนาคารพาณิชย์ไทย
และธนาคารยังมีนโยบายในการรักษาระดับการกันเงินสำรอง
ให้สูงเพียงพอเพื่อรองรับความเสียหายที่อาจจะเกิดขึ้น
หรือระดับเงินสำรองที่อาจเพิ่มขึ้นในภาวะวิกฤต
และไม่ทำให้ระดับเงินกองทุนของธนาคารต่ำกว่าอัตราที่กฎหมายกำหนด ทั้งนี้
ธนาคารต้องกันเงินสำรองตามลักษณะการจัดชั้นสินทรัพย์ ดังนี้

1.  สินทรัพย์จัดชั้นปกติ ให้กันเงินสำรองในอัตราไม่ต่ำกว่าร้อยละ 1.0

2.  สินทรัพย์จัดชั้นกล่าวถึงเป็นพิเศษ ให้กันเงินสำรองในอัตราไม่ต่ำกว่าร้อยละ 2.0

กรณีสินเชื่อที่สามารถจัดกลุ่มสินเชื่อที่มีลักษณะความเสี่ยงด้านเครดิตคล้ายคลึงกันได้อย่างเหมาะสม
ธนาคารสามารถเลือกกันเงินสำรองแบบกลุ่มสินเชื่อ (Collective Approach)
ซึ่งพิจารณาจากผลขาดทุนจากประสบการณ์ในอดีตตามที่ธนาคารแห่งประเทศไทยกำหนด

สำหรับลูกหนี้ตามสัญญาเช่าซื้อรถยนต์
ธนาคารได้พิจารณาค่าเผื่อหนี้สงสัยจะสูญเพิ่มเติมโดยใช้วิธีกันเงินสำรองหลังหักมูลค่าหลักประกันตามเกณฑ์ธนาคารแห่งประเทศไทย
เพื่อให้ครอบคลุมความไม่แน่นอนอันอาจเกิดจากปัจจัยเศรษฐกิจและแนวโน้ม
ซึ่งอาจส่งผลให้ความสามารถในการชำระหนี้ของลูกหนี้ลดลง

3.  สินทรัพย์จัดชั้นต่ำกว่ามาตรฐาน จัดชั้นสงสัย หรือจัดชั้นสงสัยจะสูญ
    ให้กันเงินสำรองในอัตราร้อยละ 100.0
    สำหรับส่วนต่างระหว่างยอดหนี้คงค้างตามบัญชีกับมูลค่าปัจจุบันของกระแสเงินสดที่คาดว่าจะได้รับจากลูกหนี้
    หรือมูลค่าปัจจุบันของกระแสเงินสดที่คาดว่าจะได้รับจากการจำหน่ายหลักประกันโดยใช้วิธีการคำนวณมูลค่าปัจจุบันของกระแสเงินสดที่คาดว่าจะได้รับจากลูกหนี้
    หรือ มูลค่าปัจจุบันของกระแสเงินสดที่คาดว่าจะได้รับจากการจำหน่ายหลักประกัน
    ตามที่ธนาคารแห่งประเทศไทยกำหนด

รายละเอียดการจัดชั้นเงินให้สินเชื่อและการกันสำรอง ณ วันที่ 31 ธันวาคม 2553 และ 2554
ปรากฏในหมายเหตุประกอบงบการเงินรวมสำหรับปีสิ้นสุดวันที่ 31 ธันวาคม 2554 ข้อ 7.7.4

 เงินให้สินเชื่อ

ธนาคารถือปฏิบัติในการจัดชั้นหนี้และตั้งค่าเผื่อหนี้สงสัยจะสูญสำหรับเงินให้สินเชื่อ
ตามข้อกำหนดของประกาศของธนาคารแห่งประเทศไทย ลงวันที่ 3 สิงหาคม 2551
และตามการประเมินผลของฝ่ายบริหารเกี่ยวกับความสูญเสียที่อาจจะเกิดขึ้น
จากยอดเงินให้สินเชื่อที่คงค้างอยู่ ณ วันสิ้นงวด
การจัดชั้นหนี้พิจารณาจากระยะเวลาที่ค้างชำระและความสามารถในการชำระหนี้ของลูกหนี้
ส่วนมูลค่าหลักประกันที่ใช้ขึ้นกับประเภทของหลักประกัน โดยธนาคารมีการประเมินราคาทุก 3 ปี
ซึ่งเป็นไปตามเกณฑ์ธนาคารแห่งประเทศไทย ธนาคารบันทึกค่าเผื่อหนี้สงสัยจะสูญ
สำหรับเงินให้กู้ยืมในอัตราร้อยละ 100.0
สำหรับส่วนต่างระหว่างยอดหนี้ตามบัญชีกับมูลค่าปัจจุบันของกระแสเงินสดที่คาดว่าจะได้รับจากลูกหนี้หรือมูลค่าปัจจุบันของกระแสเงินสดที่คาดว่าจะได้รับจากการจำหน่ายหลักประกัน
ทั้งนี้อัตราดอกเบี้ยคิดลดและระยะเวลาที่คาดว่าจะจำหน่ายหลักประกันได้อ้างอิงตามหลักเกณฑ์ของธนาคารแห่งประเทศไทย
สำหรับลูกหนี้ชั้นปกติและชั้นกล่าวถึงเป็นพิเศษ ธนาคารบันทึกค่าเผื่อหนี้สงสัยจะสูญในอัตราร้อยละ
1.0 และร้อยละ 2.0 ของมูลหนี้หลังหักหลักประกัน

+---------------+------------------------------------------------------+
| จัดชั้นปกติ       | ตั้งสำรองไม่ต่ำกว่าร้อยละ 1.0 ของยอดหนี้คงค้างสุทธิ             |
+---------------+------------------------------------------------------+
| จัดชั้น          | ตั้งสำรองไม่ต่ำกว่าร้อยละ 2.0 ของยอดหนี้คงค้างสุทธิ             |
| กล่าวถึงเป็นพิเศษ |                                                      |
+---------------+------------------------------------------------------+
| จัดช           | ตั้งสำรองไม่ต่ำกว่าร้อยละ 100.0 ของยอดหนี้คงค้างสุทธิ           |
| ั้นต่ำกว่ามาตรฐาน |                                                      |
+---------------+------------------------------------------------------+
| จัดชั้นสงสัย      | ตั้งสำรองไม่ต่ำกว่าร้อยละ 100.0 ของยอดหนี้คงค้างสุทธิ           |
+---------------+------------------------------------------------------+
| จัดชั้นสงสัยจะสูญ  | ตั้งสำรองไม่ต่ำกว่าร้อยละ 100.0 ของยอดหนี้คงค้างสุทธิ           |
|               |                                                      |
|               | ยกเว้น                                                |
|               | ลูกหนี้จัดชั้นสงสัยจะสูญที่ยังไม่ได้ฟ้องร้องดำเนินคดีหรือปรับโครงสร้างหนี้ |
|               | ธนาคารแห่งปร                                          |
|               | ะเทศไทยกำหนดให้ตั้งค่าเผื่อหนี้สงสัยจะสูญเพิ่มตามจำนวนวันที่ค้างชำระ |
+---------------+------------------------------------------------------+
| จัดชั้นสูญ        | ให้ตัดออกจากบัญชี                                        |
+---------------+------------------------------------------------------+

หมายเหตุ 1) ยอดหนี้คงค้าง หมายถึง เงินต้นและดอกเบี้ยค้างรับ

2) ยอดหนี้คงค้างสุทธิ หมายถึง ยอดหนี้คงค้างหักด้วยหลักประกัน

 ลูกหนี้ตามสัญญาเช่าซื้อ

ธนาคารตั้งค่าเผื่อหนี้สงสัยจะสูญสำหรับลูกหนี้เช่าซื้อโดยวิธีกันเงินสำรองเป็นกลุ่มลูกหนี้
(Collective Approach) โดยพิจารณาจากผลขาดทุนจากประสบการณ์ในอดีต
ซึ่งคำนวณจากค่าความน่าจะเป็นที่ลูกหนี้จะผิดนัดชำระหนี้ (Probability of default)
และร้อยละของความเสียหายที่อาจจะเกิดขึ้นเมื่อลูกหนี้ผิดนัดชำระหนี้ต่อยอดหนี้ (Loss given
default) นอกจากนั้น
ธนาคารได้มีการปรับปรุงผลขาดทุนจากประสบการณ์ในอดีตด้วยปัจจัยที่อาจมีผลกระทบต่อความสามารถในการชำระหนี้
เช่น อัตราผลขาดทุนที่เพิ่มขึ้นจากการขายทรัพย์สินที่ยึด

นอกจากนี้ธนาคารได้มีการตั้งค่าเผื่อหนี้สงสัยจะสูญสำหรับลูกหนี้ตามสัญญาเช่าซื้อเพิ่มเติมตามคำสั่งของธนาคารแห่งประเทศไทย
เพื่อให้สอดคล้องกับประกาศของธนาคารแห่งประเทศไทย ลงวันที่ 3 สิงหาคม 2551
โดยพิจารณาจากมูลค่าหลักประกันที่ใช้ตามเกณฑ์ธนาคารแห่งประเทศไทย
ธนาคารบันทึกค่าเผื่อหนี้สงสัยจะสูญ สำหรับลูกหนี้ตามสัญญาเช่าซื้อในอัตราร้อยละ 100.0
สำหรับส่วนต่างระหว่างยอดหนี้ตามบัญชีกับมูลค่าปัจจุบันของกระแสเงินสดที่คาดว่าจะได้รับจากลูกหนี้หรือมูลค่าปัจจุบันของกระแสเงินสดที่คาดว่าจะได้รับจากการจำหน่ายหลักประกัน
ทั้งนี้อัตราดอกเบี้ยคิดลดและระยะเวลาที่คาดว่าจะจำหน่ายหลักประกันได้อ้างอิงตามหลักเกณฑ์ของธนาคารแห่งประเทศไทย
สำหรับลูกหนี้ชั้นปกติและชั้นกล่าวถึงเป็นพิเศษ ธนาคารบันทึกค่าเผื่อหนี้สงสัยจะสูญในอัตราร้อยละ
1.0 และร้อยละ 2.0 ของมูลหนี้หลังหักหลักประกัน

 ลูกหนี้ธุรกิจหลักทรัพย์ 

บริษัทย่อยที่ประกอบธุรกิจหลักทรัพย์ ตั้งค่าเผื่อหนี้สงสัยจะสูญสำหรับลูกหนี้ธุรกิจหลักทรัพย์
ตามข้อกำหนดของประกาศคณะกรรมการกำกับหลักทรัพย์และตลาดหลักทรัพย์ เรื่อง
การจัดทำบัญชีเกี่ยวกับลูกหนี้ด้อย คุณภาพของบริษัทหลักทรัพย์ ลงวันที่ 15 กุมภาพันธ์ 2544

นโยบายการตั้งสำรองค่าเผื่อการด้อยค่าของทรัพย์สิน

การตั้งสำรองค่าเผื่อการลดค่าของทรัพย์สินของธนาคาร
จะพิจารณาจากข้อบ่งชี้การด้อยค่าตามมาตรฐานบัญชี
และการประมาณมูลค่าที่คาดว่าจะได้รับคืนในอนาคต
พร้อมกับกำหนดหลักเกณฑ์การพิจารณาเป็นลายลักษณ์อักษร
และหลักเกณฑ์ดังกล่าวผู้ตรวจสอบบัญชีเห็นชอบด้วยแล้ว

1.  นโยบายการรับรู้รายได้

 รายได้ดอกเบี้ยจากเงินให้กู้ยืมและเงินฝาก

ธนาคารรับรู้รายได้ดอกเบี้ยจากเงินให้กู้ยืมและเงินฝากตามเกณฑ์คงค้าง
ยกเว้นรายได้ดอกเบี้ยจากเงินให้กู้ยืมที่ค้างชำระเกินกว่าสามเดือนนับตั้งแต่วันครบกำหนดชำระซึ่งรับรู้เมื่อเก็บเงินได้
ธนาคารได้บันทึกยกเลิกรายได้สำหรับดอกเบี้ยจากเงินให้สินเชื่อและลูกหนี้ที่ธนาคารบันทึกบัญชีเป็นรายได้แล้วออกจากบัญชี
เมื่อลูกหนี้เป็นลูกหนี้ที่ค้างชำระเงินต้นหรือดอกเบี้ยเกินกว่าสามเดือนนับจากวันครบกำหนดชำระ
เพื่อให้เป็นไปตามประกาศของธนาคารแห่งประเทศไทย ลงวันที่ 3 สิงหาคม 2551
ธนาคารจะรับรู้รายได้ตามเกณฑ์คงค้างได้ใหม่
เมื่อลูกหนี้ได้ชำระเงินต้นและดอกเบี้ยที่ยังคงค้างครบถ้วนแล้ว

 รายได้จากการให้เช่าซื้อและสัญญาเช่าการเงิน

รายได้ดอกเบี้ยจากการให้เช่าซื้อรับรู้ตามวิธีอัตราดอกเบี้ยที่แท้จริง

รายได้ดอกเบี้ยจากการให้เช่าซื้อที่ค้างชำระเกินกว่า 3 เดือน
นับตั้งแต่วันครบกำหนดชำระซึ่งรับรู้เมื่อเก็บเงินได้
ธนาคารได้บันทึกยกเลิกรายได้สำหรับดอกเบี้ยจากการให้เช่าซื้อที่ธนาคารบันทึกบัญชีเป็นรายได้แล้วออกจากบัญชี
เมื่อลูกหนี้เป็นลูกหนี้ที่ค้างชำระเงินต้นหรือดอกเบี้ยเกินกว่าสามเดือนนับจากวันครบกำหนดชำระเพื่อให้เป็นไปตามประกาศของธนาคารแห่งประเทศไทย
ลงวันที่ 3 สิงหาคม 2551 ธนาคารจะรับรู้รายได้ตามเกณฑ์คงค้างได้ใหม่
เมื่อลูกหนี้ได้ชำระเงินต้นและดอกเบี้ยที่ยังคงค้างครบถ้วนแล้ว

 นโยบายสินเชื่อที่ระงับรับรู้รายได้ 

นโยบายการระงับรับรู้รายได้สินเชื่อของธนาคาร
ถือปฏิบัติตามข้อกำหนดของธนาคารแห่งประเทศไทย คือ
ระงับรับรู้รายได้สำหรับเงินให้สินเชื่อที่มีการค้างชำระเงินต้นและ/หรือดอกเบี้ยเป็นระยะเวลารวมกันเกินกว่า
3 เดือน นับแต่วันครบกำหนดชำระดอกเบี้ย หรือเงินต้นทั้งจำนวน หรือตามงวดที่กำหนดในสัญญา
หรือเมื่อได้ทวงถาม หรือเรียกให้ชำระ แล้วแต่วันใดจะถึงก่อน
โดยไม่คำนึงว่าลูกหนี้รายนั้นจะมีหลักประกันหรือไม่ ยกเว้น เงินเบิกเกินบัญชี
จะพิจารณาจากการไม่ได้รับเงินเข้าบัญชีเพื่อชำระเงินต้นหรือดอกเบี้ยเกินกว่า 3 เดือน
นับแต่วันที่ถูกยกเลิกวงเงิน หรือวันที่ยอดหนี้เกินวงเงิน หรือวันที่ครบกำหนดสัญญา
แล้วแต่วันใดจะถึงก่อน

เงินให้สินเชื่อด้อยคุณภาพ 

ตามประกาศของธนาคารแห่งประเทศไทย ที่ สนส. 68/2551 ลงวันที่ 3 สิงหาคม 2551 เรื่อง
การจัดทำและ เปิดเผยรายการย่อแสดงสินทรัพย์และหนี้สินของธนาคารพาณิชย์
เงินให้สินเชื่อด้อยคุณภาพ (NPL Gross) หมายถึง เงินให้สินเชื่อจัดชั้นต่ำกว่ามาตรฐาน ชั้นสงสัย
ชั้นสงสัยจะสูญ และชั้นสูญ ตามหลักเกณฑ์การจัดชั้นของธนาคาร แห่งประเทศไทย ที่ สนส.
31/2551 ลงวันที่ 3 สิงหาคม 2551 เรื่อง หลักเกณฑ์การจัดชั้น
และการกันเงินสำรองของสถาบันการเงิน

2.  เงินลงทุน

นโยบายการลงทุน

กลุ่มธุรกิจเกียรตินาคินจัดประเภทเงินลงทุน นอกเหนือจากเงินลงทุนในบริษัทย่อย
และส่วนได้เสียในกิจการร่วมค้าเป็น 4 ประเภท ได้แก่ เงินลงทุนเพื่อค้า
เงินลงทุนที่ถือไว้จนครบกำหนด เงินลงทุนเผื่อขาย และเงินลงทุนทั่วไป
ซึ่งการจัดประเภทของเงินลงทุนจะเป็นไปตามเป้าหมายการลงทุนอย่างเหมาะสม ณ เวลาที่ลงทุน
และมีการทบทวนการจัดประเภทเป็นปกติอย่างสม่ำเสมอ ทั้งนี้ มีการคำนึงถึงสภาพคล่องของธนาคาร
สภาพคล่องของหลักทรัพย์ ความเสี่ยงและผลตอบแทนที่ได้รับและนโยบายของธนาคาร
ในส่วนของการลงทุนในตราสารทุน
ธนาคารยังคงนโยบายที่จะลดการลงทุนในธุรกิจที่ไม่เกี่ยวข้องกับธนาคารลงเมื่อมีโอกาสที่เหมาะสม

การบริหารความเสี่ยงจากการลงทุน 

กลุ่มธุรกิจเกียรตินาคินจะกระจายความเสี่ยงในการลงทุนทั้งในตลาดเงินและตลาดทุน
ภายใต้กรอบและนโยบายความเสี่ยงของกลุ่มธุรกิจเกียรตินาคิน
และการควบคุมดูแลรับผิดชอบจากฝ่ายงานที่ทำธุรกรรมและจากฝ่ายบริหารความเสี่ยง

ธนาคารมีการประเมินศักยภาพของบริษัทที่ออกตราสารและมีนโยบายซื้อ-ขายตราสารทุนเพื่อการลงทุนระยะปานกลางจนถึงระยะยาวเป็นหลัก
ธนาคารบริหารความเสี่ยงของราคาตราสารทุน ซึ่งมีเจตนาตั้งแต่แรกว่าจะถือครองระยะยาว
โดยการติดตามและรายงานสถานะความเสี่ยงราคาตราสารทุนตามราคาตลาดประจำวัน
และมีการกำหนดระดับตัดขาดทุนเพื่อจำกัดผลกระทบที่เกิดขึ้น

 การตั้งสำรองค่าเผื่อการด้อยค่า 

กลุ่มธุรกิจเกียรตินาคิน ตั้งสำรองค่าเผื่อการด้อยค่าของเงินลงทุนตามมาตรฐานบัญชี
โดยเงินลงทุนในหลักทรัพย์เพื่อค้าและเผื่อขายแสดงในงบแสดงฐานะการเงินด้วยมูลค่ายุติธรรม
และบันทึกการเปลี่ยนแปลงมูลค่ายุติธรรมของเงินลงทุนในหลักทรัพย์เพื่อค้าเป็นรายการกำไรหรือขาดทุนในงบกำไรขาดทุนเบ็ดเสร็จ
และบันทึกการเปลี่ยนแปลงมูลค่ายุติธรรมของเงินลงทุนในหลักทรัพย์เผื่อขาย
เป็นรายการในส่วนของเจ้าของผ่านกำไรขาดทุนเบ็ดเสร็จอื่นจนกว่าจะจำหน่ายหลักทรัพย์ไป
ซึ่งจะบันทึกผลกำไรหรือขาดทุนจากการจำหน่ายเงินลงทุนดังกล่าวในกำไร (ขาดทุน)
สุทธิจากเงินลงทุน

เงินลงทุนที่ถือไว้จนครบกำหนด วัดมูลค่าด้วยวิธีราคาทุนตัดจำหน่ายตามอัตราดอกเบี้ยที่แท้จริง
และเงินลงทุนทั่วไปในหลักทรัพย์แสดงในงบแสดงฐานะการเงินด้วยราคาทุน
ปรับลดด้วยค่าเผื่อการด้อยค่าเงินลงทุน

3.  การลงทุนของธนาคารในบริษัทย่อยและบริษัทร่วม

ความหมายของบริษัทย่อยและบริษัทร่วม

ความหมายของบริษัทย่อยและบริษัทร่วมเป็นไปตามคำนิยามของมาตรฐานการบัญชี
ซึ่งได้เปิดเผยไว้ในงบการเงินในส่วนของหมายเหตุประกอบงบการเงิน หัวข้อ
นโยบายการบัญชีที่สำคัญ ข้อ 4.2.5

นโยบายการลงทุนของธนาคาร

  การลงทุนเชิงกลยุทธ์

เป็นการลงทุนในบริษัทย่อย หรือบริษัทร่วม
โดยจะลงทุนในบริษัทที่ประกอบธุรกิจที่เอื้อประโยชน์กับธุรกิจของกลุ่มธุรกิจเกียรตินาคินในเชิงยุทธศาสตร์
เพื่อให้บรรลุตามพันธกิจ กลยุทธ์ และแผนการดำเนินธุรกิจของกลุ่มธุรกิจเกียรตินาคิน
และเป็นไปตามแนวทางการดำเนินธุรกิจและการกำกับดูแลกิจการของกลุ่ม
รวมถึงแนวทางการกำกับแบบรวมกลุ่มของธนาคารแห่งประเทศไทย

  การลงทุนเพื่อผลตอบแทน

เป็นการลงทุนเพื่อวัตถุประสงค์การได้มาซึ่งสินทรัพย์ประเภทสินเชื่อที่ด้อยคุณภาพ
ด้วยราคาที่ต่ำกว่ามูลค่าเงินต้นคงค้างและมูลค่าหลักประกัน
ทั้งนี้เพื่อหวังกำไร/ผลตอบแทนจากการบริหารการลงทุนผ่านลักษณะกองทุนรวมต่างๆ
ที่เป็นบริษัทย่อยของธนาคาร
ซึ่งจัดตั้งขึ้นเพื่อวัตถุประสงค์หลักเพื่อลงทุนในสิทธิเรียกร้อยประเภทสินเชื่อธุรกิจสินเชื่อพาณิชย์
สินเชื่ออื่น ซึ่งองค์การเพื่อการปฏิรูประบบสถาบันการเงิน (“ปรส.”) ได้นำออกประมูล
รวมถึงกองทุนประเภทลงทุนในอสังหาริมทรัพย์ และสิทธิเรียกร้องที่มีอสังหาริมทรัพย์เป็นหลักประกัน